ตอนแรกจะมีอาการเหมือนมีอะไรดิ้นในปากทวาร ผมก็เลยซื้อยาฆ่าพยาธิมากิน2ยี่ห้อ เบนด้า500กับซาลาไม กินคืนละยี่ห้อรวม2วัน แต่อากันคันดุ้กดิ้ก ก็ยังไม่หาย ต่อมาก็คันรอบปากทวาร เดี๋ยวคัน เดี๋ยวหาย ผมก็เกาจนเป็นแผลอักเสบ ผมกลัวว่าจะเป็นริดสีดวง ก็ซื้อยาเพชรสังคาตมากินอีก ก็ยังไม่หายคัน พอจะมียายี่ห้อใหนแก้ได้มั้ยครับ
สวัสดีครับ อาการคันรอบทวารหนัก Pruritus อาจไม่ใช่สาเหตุจากพยาธิอย่างเดียวครับ ยังมีสาเหตุอื่นๆ เช่น เชื้อรา รอบรูทวารหนัก หูด ริดสีดวง cyst ผิวหนังอักเสบจากภูมิแพ้ ควรไปปรึกษาแพทย์ให้ตรวจจะได้วินิจฉัยได้ถูกต้องครับ การรักษาเบื้องต้น แนะนำให้ แช่ก้นด้วยน้ำอุ่น ผสมด่างทับทิม หรือ Povidine วันละสองครั้ง ยาที่ใช้ลองใช้ยาทาเชื้อราก่อน Ketoconazole ครีบ ทารอบทวารหนัก วันละสองครั้ง ห้ามแคะแกะเกาบริเวณนั้น เพราะจะเป็นอักเสบติดเชื้อตามมาครับ ถ้าไม่ดีขึ้นควรไปพบแพทย์ดีที่สุดครับ